|  |
| --- |
| Melbourne Airport Environs Overlay |

|  |
| --- |
| *ܡܘܿܕܝܼ ܝܠܵܗ̇*  Melbourne Airport Environs Overlay*ܘܕܵܐܟ݂ܝܼ ܒܸܕ ܥܵܒ݂ܕܵܐ ܟܐܵܪ ܥܲܠ ܡܘܼܠܟܵܢܝܼ؟* |

Melbourne Airport Environs Overlay (MAEO) ܝܼܠܵܗ̇ ܚܕܵܐ ܡܲܪܝܲܙܬܵܐ ܩܵܐ ܡܕܲܒܪܵܢܘܼܬܵܐ ܕܡܲܬܲܒ݂ܬܵܐ ܕܚܘܼܛܵܛܹ̈ܐ ܕܦܝܼܫܠܵܗ̇ ܡܘܼܩܪܸܒ݂ܬܵܐ ܒܝܲܕ ܫܘܼܠܛܵܢܵܐ ܕܒ݂ܝܼܟܬܘܿܪܝܵܐ ܒܫܹܢ݇ܬܵܐ 2007 ܠܸܡܬܲܚܘܼܡܲܝܗܝ ܟܵܐܪܹ̈ܐ ܕܩܵܠܵܐ ܕܛܲܝܲܣܝܵܬܹ̈ܐ (ܛܵܝܵܪܹ̈ܐ) ܥܲܠ ܡܘܼܠܟܵܢܹ̈ܐ ܕܢܦܝܼܠܹܐ ܝܢܵܐ ܒܩܘܼܪܒܵܝܘܼܬܵܐ ܕܒܹܝܬ ܛܵܘܣܵܐ (ܡܵܛܵܐܪ) ܕܡܹܠܒܘܿܪܢ.

MAEO ܒܸܪܡܵܙܵܐ ܝܠܵܗ̇ ܠܚܘܼܛܵܛܵܐ ܩܵܐ ܒܢܵܝܬܵܐ ܕܐܲܪܒܥܵܐ ܫܒ݂ܝܼܠܹ̈ܐ ܕܛܲܘܣܵܐ ܕܦܝܼܫܠܹܗ ܚܒ݂ܝܼܫܵܐ ܓܵܘ ܚܘܼܛܵܛܵܐ ܪܹܫܵܝܵܐ ܩܵܐ ܒܹܝܬ ܛܲܘܣܵܐ ܕܡܹܠܒܘܿܪܢ ܕܫܹܢ݇ܬܵܐ 2018. MAEO ܡܚܘܼܕܸܬܬܵܐ ܒܸܕ ܚܵܒ݂ܫܵܐ ܒܘܼܫ ܙܵܘܕܵܐ ܡܘܼܠܟܵܢܹ̈ܐ ܕܡ̣ܢ ܒܩܲܕ݇ܡܬܵܐ، ܘܒܸܚܒ݂ܵܫܵܐ ܝܠܵܗ̇ ܡܲܘܬܒܹ̈ܐ ܡܲܗܲܠܵܝܹ̈ܐ ܕܒܪܸܡܒܵܢܟ (Brimbank) ܘܗܝܘܼܡ (Hume) ܘܡܹܠܬܘܿܢ (Melton) ܘܡܘܼܢܝܼ ܒ݂ܵܠܝܼ (Moonee Valley) ܘܡܘܿܪܠܵܢܕ (Moreland) ܘܒ݂ܝܼܬܸܠܣܝܼ (Whittlesea).

ܐܸܢ MAEO ܒܸܚܒ݂ܵܫܵܐ ܝܠܵܗ̇ ܡܘܼܠܟܵܢܵܘܟ݂ܘܿܢ، ܐܲܝܵܐ ܒܲܠܟܵܐ ܕܥܵܒ݂ܕܵܐ ܟܵܐܪ ܥܲܠ ܡܘܿܕܝܼ ܐܲܚܬܘܿܢ ܡܵܨܝܼܬܘܿܢ ܕܥܵܒ݂ܕܝܼܬܘܿܢ ܥܲܠ ܐܲܪܥܵܘܟ݂ܘܿܢ. ܟܠܚܲܕ ܒܸܢܝܵܢܵܐ ܕܗܵܙܸܪܵܢ ܦܝܼܫܵܐ ܝܠܹܗ ܒܸܢܝܵܐ، ܠܲܝܬ ܣܢܝܼܩܘܼܬܵܐ ܠܸܥܒ݂ܵܕܵܐ ܫܘܼܚܠܵܦܹ̈ܐ ܓܵܘܹܗ. ܐܸܢ ܡܲܪܝܘܼܙܹܐ ܝܬܘܿܢ ܕܡܲܦܠܸܚܝܼܬܘܿܢ ܠܗܘܿܢ ܒܸܢܝܵܢܵܘܟ݂̈ܘܿܢ ܩܵܐ ܢܝܼܫܹ̈ܐ ܚܲܕܬܹ̈ܐ ܝܲܢ ܕܥܵܒ݂ܕܝܼܬܘܿܢ ܫܘܼܚܠܵܦܹ̈ܐ ܚܲܕܬܹ̈ܐ، ܐܸܢ ܒܲܣܡܵܐܠܵܘܟ݂ܘܿܢ ܗܲܡܙܸܡܘܼܢ ܥܲܡ ܡܲܘܬܒ݂ܵܘܟ݂ܘܿܢ ܡܲܗܲܠܵܝܵܐ ܒܘܼܬ ܕܵܐܟ݂ܝܼ ܒܲܠܟܵܐ ܕ MAEO ܥܵܒ݂ܕܵܐ ܟܵܐܪ ܥܲܠ ܫܘܼܚܠܵܦܹ̈ܐ ܕܒܵܥܝܼܬܘܿܢ ܕܥܵܒ݂ܕܝܼܬܘܿܢ ܠܗܘܿܢ. ܦܘܼܚܵܠܹ̈ܐ ܡܬܘܼܚܸܡܹܐ ܒܸܕ ܚܵܒ݂ܫܝܼ ܠܦܣܵܣܹ̈ܐ ܕܒܸܢܝܵܢܵܐ ܩܵܢܘܿܢܵܝܹ̈ܐ ܘܠܛܠܵܒܝܵܬܹ̈ܐ ܡܘܼܩܪܸܒܹܐ ܠܸܛܠܵܒܵܐ ܦܣܵܣܵܐ ܩܵܐ ܠܸܥܒ݂ܵܕܵܐ ܫܘܼܚܠܵܦܹ̈ܐ.

ܡܸܬܗܵܘܝܵܢܬܵܐ ܝܠܵܗ̇ ܕ MAEO ܦܵܝܫܵܐ ܡܚܘܼܕܸܬܬܵܐ ܡܸܢ݇ܕܪܹܫ ܕܚܵܒ݂ܫܵܐ ܚܘܼܛܵܛܹ̈ܐ ܪܹܫܵܝܹ̈ܐ ܩܵܐ ܒܹܝܬ ܛܲܘܣܵܐ ܕܡܹܠܒܘܿܪܢ ܒܕܲܥܬܝܼܕ. ܐܸܢ ܐܵܗܵܐ ܚܘܼܕܵܬܵܐ ܕ MAEO ܠܵܐ ܝܠܹܗ ܒܸܥܒ݂ܵܕܵܐ ܟܵܐܪ ܥܲܠ ܚܲܕܟܡܵܐ ܡܘܼܠܟܵܢܹ̈ܐ، ܚܘܼܕܵܬܹ̈ܐ ܕܒܸܕ ܦܵܝܫܝܼ ܥܒ݂ܝܼܕܹܐ ܒܕܲܥܬܝܼܕ ܒܲܠܟܵܐ ܕܥܵܒ݂ܕܝܼ ܟܵܐܪ ܥܲܠ ܗܲܕܟ݂ܵܐ ܡܘܼܠܟܵܢܹ̈ܐ.



ܐܸܢ ܣܢܝܼܩܹܐ ܝܬܘܿܢ ܠܗܲܝܲܪܬܵܐ، ܐܸܢ ܒܲܣܡܵܐܠܵܘܟ݂ܘܿܢ ܡܲܚܒܸܪܘܼܢ ܩܵܐ ܚܸܠܡܲܬ ܕܬܲܪܓܲܡܬܵܐ ܘܕܦܲܫܲܩܬܵܐ (Translating and Interpreting Service (TIS)) ܠܛܸܠܵܒܵܐ ܗܲܝܲܪܬܵܐ ܒܬܲܪܓܲܡܬܵܐ ܒܟܬܝܼܒ݂ܬܵܐ ܝܲܢ ܒܗܲܡܙܲܡܬܵܐ. ܡܲܚܒܸܪܘܼܢ ܩܵܐ TIS National ܥܲܠ ܡܸܢܝܵܢܵܐ 131 450 (ܒܓܵܘܵܐ ܕܐܘܿܣܬܪܵܠܝܼܵܐ) ܝܲܢ ܣܲܚܒܸܪܘܼܢ ܠܫܵܘܦܵܐ ܐܹܠܸܟܬܪܘܿܢܵܝܵܐ

[www.tisnational.gov.au](http://www.tisnational.gov.au/)